ગુજરાત પ્રત્યેના અણગમાને કારણે ઘણીવાર કેન્દ્ર સરકાર દ્વારા રાજ્યના વિકાસના કામમાં મોડું થયું છે. હું મુખ્યમંત્રી હતો ત્યારે ત્રણ વાર ત્યારના વડાપ્રધાનને મળવા ગયેલો. તો મને પૂછે, અચ્છા મોદીજી આપકા કામ અબ તક નહીં હુઆ? દર વખતે એકનો એક સવાલ પૂછી કામ અટકાવી રાખ્યું હતું, અમારી સરકાર આવી કે 14 દિવસમાં નિર્ણય લઇ લીધો. ગુજરાત પ્રત્યે અણગમો ન હોય તેવી કેન્દ્ર સરકાર આવે ત્યારે વિકાસની એક પણ તક ગુજરાતે જતી ન કરવી. કારણ કે આપણો 70 વર્ષનો હિસાબ બાકી છે. આ પહેલાં મોરારજી દેસાઇ સત્તમાં હતા ત્યારે ગુજરાતને ફાયદો તયો હતો. ત્યાર બાદ અટલજીની સરકારમાં ગુજરાતને ફાયદો થયો. રાજ્યમાં ભૂકંપ આવ્યો ત્યારે જો કેન્દ્રમાં અટલજીની સરકાર ન હોત તો કદાચ 15 વર્ષે પણ રાજ્ય ફરી બેઠુ ન થઇ શક્યું હોત.